Vaccinul AstraZeneca are efecte adverse mai severe decât vaccinurile Pfizer şi Moderna? Răspunsul medicilor.
Medic: Efectele adverse relativ comune ale vaccinului AstraZeneca sunt: una din 10 persoane poate să dezvolte dureri la locul injectării, dureri articulare, durere de cap, febră până la 38 de grade, diaree, greață, vărsături. Apoi, una din 100 de persoane poate să dezvolte roșeață sau umflătură la locul injectării. Una din 1.000 de persoane poate să dezvolte lipsa apetitului, amețeală, transpirație.
Vaccinul AstraZeneca are efecte adverse mai severe decât vaccinurile Pfizer și Moderna? Răspunsul profesorului de sănătate publică la Universitatea Babeș-Bolyai, Răzvan Cherecheș."Nu. Efectele adverse relativ comune sunt: una din 10 persoane poate să dezvolte dureri la locul injectării, dureri articulare, durere de cap, febră până la 38 de grade, diaree, greață, vărsături. Aceste reacții durează 24 – 48 de ore", spune Răzvan Cherecheș. Apoi, una din 100 de persoane poate să dezvolte roșeață sau umflătură la locul injectării.Una din 1.000 de persoane poate să dezvolte lipsa apetitului, amețeală, transpirație, ușoare umflături ale ganglionilor de la subsoara mâinii în care a fost injectată."Aici apare o diferență față de vaccinul Pfizer, care poate să dea insomnie", adaugă profesorul de sănătate publică.Una din 100.000 de persoane poate să dezvolte reacții alergice, acesta fiind cel mai serios efect advers al vaccinului AstraZeneca identificat până în acest moment, conform lui Cherecheș."Efectele adverse ale vaccinului AstraZeneca nu sunt mai severe decât efectele adverse ale vaccinurilor Pfizer sau Moderna".